label_title: Referèndum de devolució a Escòcia de 1997
label_desc: El Referèndum de devolució escocès de 1997 va ser un referèndum pre-legislatiu que va tenir lloc a Escòcia l'11 de setembre de 1997 per validar si hi havia suport a la creació d'un Parlament Escocès amb poders transferits, i si aquest Parlament havia de tenir poders per variar els impostos. El referèndum era un compromís dins el manifest electoral del partit laborista i va tenir lloc després que aquest partit guanyés les eleccions generals de 1997. Fou el segon referèndum a Escòcia sobre la qüestió de la devolució, el primer havia tingut lloc el 1979. La participació del referèndum fou del 60,4%.